ગેજેટ ડેસ્કઃ એપલે તેની વાર્ષિક ઇવેન્ટમાં 3 નવા આઈફોન અને ઇસીજી ફિચર ધરાવતી વૉચ લોન્ચ કરી છે. એપલના સીઈઓ ટીમ કૂકે કહ્યું કે વિશ્વમાં અત્યાર સુધીમાં એપલના 2 અબજ IOS ડિવાઈઝ થઈ ગયા છે. આ ડિવાઈઝે લોકોની જીવન શૈલી બદલી નાંખી છે. કંપનીઅે ત્રણ નવા ફોન- XS MAXમાં ડ્યુઅલ સીમ હશે. XR ફોનમાંથી હોમ બટન દૂર કરાયું છે. આ તમામ ત્રણ આઈફોન 28 સપ્ટેમ્બરથી ભારત સહિત 21 દેશોમાં મળવા લાગશે. આ તમામ ફોનની કિંમત 749 ડોલરથી 1099 ડોલર એટલે કે 54 હજારથી લઈ 80 હજાર સુધીની છે. એપલે ઇસીજી ફિચર ધરાવતી વોચ-4 સિરીઝ પણ લોન્ચ કરી છે. 14 સપ્ટેમ્બરથી આ વૉચ ઉપલબ્ધ થશે. જો કે ભારતમાં આ વૉચ હમણા મળશે નહીં. હાર્ટ બિટ માપવાની સાથે ઇસીજી ફિચર પણ આ વૉચમાં હશે જે 30 સેકન્ડમાં ઇસીજી લઈ શકશે.